Ալեքսիս Կոլեր

**Առնո Ալեքսիս Միշել Կոլեր** (, ), ֆրանսիացի պետական և քաղաքական գործիչ, հատուկ խորհրդական։ Ֆինանսների նախկին նախարարներ Պիեռ Մոսկովիսիի և Էմանուել Մակրոնի աշխատակազմերի ղեկավարը։ 2017 թվականի մայիսի 14-ին նշանակվել է Ելիսեյան պալատի գլխավոր քարտուղար, երբ Մակրոնն զբաղեցրեց Ֆրանսիայի նախագահի պաշտոնը։

## Վաղ կյանք և կրթություն
Ծնվել է 1972 թվականին Ստրասբուրգում։ Եվրոպացի բարձրաստիճան պաշտոնյա Շառլ Քոլերի և իրավաբան Սոլա Հաքիմի որդին է։ Մեծացել է հայրենի քաղաքում։

Քոլերը սովորել է Փարիզի քաղաքական հետազոտությունների ինստիտուտում, Տնտեսական և առևտրային գիտությունների բարձրագույն դպրոցում և Կառավարման ազգային դպրոցում։

## Կարիերա
### Կարիերան հանրային հատվածում
Կոլերն իր կարիերան սկսել է Ֆրանսիայի էկոնոմիկայի և ֆինանսների նախարարության համակարգում գործող գլխավոր գանձապետարանում։ Դրանից հետո աշխատել է մի շարք կազմակերպություններում, ներառյալ՝ Արժույթի միջազգային հիմնադրամում։ Ավելի ուշ, աշխատել է նաև Ֆրանսիայի պետական մասնակցությունների գործակալությունում։

Նախագահի պաշտոնում Ֆրանսուա Օլանդի ընտրությունից հետո, Կոլերը դարձել է Ֆրանսիայի էկոնոմիկայի և ֆինանսների նախարար Պիեռ Մոսկովիսիի աշխատակազմի ղեկավարի տեղակալ։ 2014 թվականի օգոստոսին դարձել է ֆինանսների նորանշանակ նախարար Էմանուել Մակրոնի աշխատակազմի ղեկավարը։ Աշխատակազմը գործում էր Բերսիում, որտեղ տեղակայված են Ֆրանսիայի ֆինանսների նախարարության ենթակառուցվածքները։

### Կարիերան մասնավոր հատվածում
Երբ 2016 թվականին Էմանուել Մակրոնը հրաժարական տվեց «Վերածնունդ» կուսակցությունը (այն ժամանակ կոչվում էր «Առաջ, հանրապետություն») հիմնադրելու համար՝ Քոլերը վերադարձավ մասնավոր հատված և զբաղեցրեց «MSC Cruises»-ի ֆինանսական տնօրենի պաշտոնը։ Գործատուի պահանջով սկզբում նա տեղափոխվեց Գրենոբլ, իսկ այնուհետ՝ Ժնև, սակայն հեռավար կարգով շարունակում էր աշխատել Մակրոնի համար՝ օգտագործելով էլեկտրոնային փոստն ու WhatsApp-ը։ Երբ 2017 թվականին Մակրոնն սկսեց իր նախագահական քարոզարշավը, Ալեքսիս Կոլերը կենտրոնական դեր ուներ կուսակցության գլխամասում։

### Գլխավոր քարտուղար (2017 թվականից մինչ օրս)
Քոլերը 2017 թվականի մայիսի 14-ին նշանակվեց Ելիսեյան պալատի գլխավոր քարտուղար ու հեռացող գլխավոր քարտուղար Ժան-Պիեռ Ժույեի հետ միասին կազմակերպեց իշխանության փոխանցման գործընթացը։ Նա մոտ հարաբերություններ ունի Էդուար Ֆիլիպի հետ, ում Էմանուել Մակրոնն այդքան էլ լավ չէր ճանաչում, երբ նշանակեց վարչապետի պաշտոնում։

2022 թվականին Anticor հակակոռուպցիոն խումբը բողոք ներկայացրեց Կոլերի դեմ՝ նրան մեղադրելով շահերի բախման կանոնները խախտելու մեջ, երբ հայտնի դարձավ, որ վերջինս բարեկամական կապեր ունի MSC Cruises-ի իտալացի սեփականատերերի հետ։ Հետագայում նրան մեղադրանք առաջադրվեց PNF-ի՝ ֆինանսական հանցագործությունների ազգային դատախազության կողմից։

### Վերադարձ մասնավոր հատված
2025 թվականին ֆրանսիական L'Opinion-ը հայտնեց, որ Կոլերը կմիանա «Société Générale» ֆինանսական ընկերությանն ու կզբաղեցնի ընկերության տնօրենի պաշտոնը։

## Ծանոթագրություններ

## Արտաքին հղումներ
* ''Alexis Kohler, le jumeau de l'ombre du président Macron'' on *L'Express* (15 July 2017)
* ''Alexis Kohler, l'intransigeant de l'Élysée'' on *[[Le Figaro]]* (30 July 2017)
* ''Alexis Kohler secrétaire général de l'Elysée'' on Boursier.com
* ''Alexis Kohler, le plus proche collaborateur'' on *Les Échos* (14 May 2017)
* ''Macron a déjà choisi son bras droit pour l'Élysée'' on l'Alsace.fr (7 May 2017)
* ''Passation de pouvoir : qui est Alexis Kohler?'' on *Marianne* (14 May 2017)

 
Կատեգորիա:Ֆրանսիացի պետական գործիչներ
Կատեգորիա:Ֆրանսիացի քաղաքական գործիչներ